Elmehetsz drága madár (1)
Legény.  Elmehetsz drága madár!
Leány.    Nem vagyok én csapodár.
Együtt.   Feloldozom kezemet,
               Visszaveszem szivemet.

Leány.    Nekem nem kellesz többet.
Legény.  Találok nálad szebbet.
Együtt.   Ha szebb lesz is, de nem jobb;
               A rózsa legmulandóbb.

Legény.  A tettetés igen rút.
Leány.    Attól a boldogság fut.
Együtt.   Hiába orczád piros,
               Szived irott papiros.

Legény.  Megbánod még valaha.
Leány.    Biz én nem bánom soha.
Együtt.   Isten hozzád, elválunk,
               Többet szóba sem állunk.
Népköltészet